《和范信中雪诗二首 其一》
宋代·苏过

春事已稍稍，雪泥阻游观。壮心本无多，老境嗟易阑。

念子功名本，早嫌怀与安。弃繻事远游，肯待齿发残。

世事属餍耳，□□□□餐。急流成一快，勇退人独难。

慎守林泉幽，莫辞松桂寒。馀龄付空寂，粗免非意干。

愿同王翰邻，未暇贡禹弹。秕糠身外物，况复子所叹。

作者简介：（1072—1124）眉州眉山人，字叔党，号斜川居本。苏轼子。以荫任右承务郎。轼帅定武、谪岭南，唯过随行奉侍。徽宗建中靖国元年，轼卒，葬汝州郏城小峨眉山，遂家颍昌小斜川，因以为号。历监太原府税，知郾城县，晚年权通判中山府。能文，善书画，人称“小坡”。有《斜川集》。